text: ыбырайым таусиқұлы тәжиев (20.4. 1904, қазіргі сырдария ауданы қараөзек өңірі 28.9.1960, мәскеу) мемлекет қайраткері, техника ғылымдарының кандидаты (1948). 1919 1920 жж. ташкенттегі балалар үйінде тәрбиеленді. қазақ халық ағарту институтын (1923), ленинград политехникалық институтын (1931) бітірген. 1931 1933 жж. мәскеудегі «оргэнерго» мемлекеттік тресінде инженер, қуат тобы меңгерушісінің орынбасары, «средазэнерго» тресінің бастығы болып істеді. 1933 1937 жж. алматы орталық электр станциясының құрылысының, алматы электр энергиясы басқармасының бастығы. 1937 1940 жж.қазақ кср коммуналдық шаруашылық халық комиссарының орынбасары, халық комиссары, қазақ кср хкк төрағасының орынбасары болды. 1940 1943 жж. қарағанды сэс-і құрылысының бастығы, ксро электр станциялары халық комиссариатының бүкілодақтық бас басқармасының бастығы. 1943 1953 жж. республикалық мемлекеттік жоспарлау комиссиясының төрағасы және хкк төрағасының орынбасары, қазақ кср министрлер кеңесі төрағасының орынбасары. 1954 1959 жж. қазақстан коммунистік партиясы орталық комитетінің хатшысы қызметтерін атқарды. 1959 1960 жж. ксро министрлер кеңесі жанындағы қазақ кср министрлер кеңесінің тұрақты өкілі болды. рет еңбек қызыл ту «құрмет белгісі» ордендерімен медальдармен марапатталған.